Document ID: 32006D0765

KOMISSION PÄÄTÖS,
tehty 6 päivänä marraskuuta 2006,
ihmisravinnoksi tarkoitettujen tiettyjen eläinperäisten tuotteiden tuotantoa ja markkinoille saattamista koskevista elintarvikehygienia- ja terveyssäännöistä annettujen tiettyjen täytäntöönpanosäädösten kumoamisesta
(tiedoksiannettu numerolla K(2006) 5175)
(ETA:n kannalta merkityksellinen teksti)
(2006/765/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) ja erityisesti sen 9 artiklan,
ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (2) ja erityisesti sen 16 artiklan,
sekä katsoo seuraavaa:
(1)
Eläinperäisten tuotteiden tuotantoa ja markkinoille saattamista koskevat elintarvikehygienia- ja terveyssäännöt on vahvistettu seuraavissa asetuksissa: elintarvikehygieniasta 29 päivänä huhtikuuta 2004 annettu Euroopan parlamentin ja neuvoston asetus (EY) N:o 852/2004 (3), asetus (EY) N:o 853/2004 sekä asetus (EY) N:o 854/2004.
(2)
Euroopan parlamentin ja neuvoston direktiivillä 2004/41/EY (4) kumottiin tiettyjä ihmisravinnoksi tarkoitettujen tiettyjen eläinperäisten tuotteiden tuotantoa ja markkinoille saattamista koskevista elintarvikehygienia- ja terveyssäännöistä annettuja direktiivejä ja täsmennettiin muun muassa, että näiden tekstien perusteella annetut täytäntöönpanotoimenpiteet pysyvät voimassa, kunnes ne korvataan. Oikeusvarmuuden vuoksi on tarpeen kumota virallisesti täytäntöönpanotoimenpiteet, jotka on tosiasiallisesti korvattu erityisesti seuraavilla säädöksillä:
-
komission asetus (EY) N:o 2073/2005 (5), annettu 15 päivänä marraskuuta 2005, elintarvikkeiden mikrobiologisista vaatimuksista
-
komission asetus (EY) N:o 2074/2005 (6), annettu 5 päivänä joulukuuta 2005, Euroopan parlamentin ja neuvoston asetuksen (EY) N:o 853/2004 soveltamisalaan kuuluvia tuotteita sekä Euroopan parlamentin ja neuvoston asetusten (EY) N:o 854/2004 ja (EY) N:o 882/2004 mukaisen virallisen valvonnan järjestämistä koskevien täytäntöönpanotoimenpiteiden vahvistamisesta, poikkeuksen tekemisestä Euroopan parlamentin ja neuvoston asetukseen (EY) N:o 852/2004 sekä asetusten (EY) N:o 853/2004 ja (EY) N:o 854/2004 muuttamisesta
-
komission asetus (EY) N:o 2075/2005 (7), annettu 5 päivänä joulukuuta 2005, virallisia lihan trikiinitarkastuksia koskevista erityissäännöistä.
(3)
Edellä mainittuja asetuksia ryhdyttiin soveltamaan 11 päivänä tammikuuta 2006.
(4)
Neuvosto hyväksyi tietyntyyppisten munien markkinoille saattamista koskevista erityisistä terveysvaatimuksista 20 päivänä kesäkuuta 1994 tehdyn neuvoston päätöksen 94/371/EY (8) pysyvän eläinlääkintäkomitean kielteisen lausunnon jälkeen. Komissio säilyttää kuitenkin täytäntöönpanovaltansa.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Kumotaan seuraavat direktiivit ja päätökset 11 päivästä tammikuuta 2006:
1.
Komission direktiivi 83/201/ETY (9), annettu 12 päivänä huhtikuuta 1983, neuvoston direktiivin 77/99/ETY soveltamista koskevista poikkeuksista muita elintarvikkeita ja ainoastaan pieniä prosenttimääriä lihaa tai lihavalmisteita sisältävien tuotteiden osalta.
2.
Komission päätös 84/371/ETY (10), tehty 3 päivänä heinäkuuta 1984, direktiivin 64/433/ETY 5 artiklan a kohdassa tarkoitetun tuoreen lihan erityismerkin ominaisuuksista.
3.
Komission päätös 87/260/ETY (11), tehty 28 päivänä huhtikuuta 1987, poikkeusluvan myöntämisestä Alankomaille ja tuoreen lihan leikkaamisessa noudatettavista vastaavista terveysvaatimuksista.
4.
Komission päätös 87/266/ETY (12), tehty 8 päivänä toukokuuta 1987, henkilöstön lääkärintarkastuksia koskevan Alankomaiden esittämän suunnitelman antamien takeiden riittävyyden hyväksymisestä.
5.
Komission päätös 87/562/ETY (13), tehty 24 päivänä marraskuuta 1987, poikkeusluvan myöntämisestä Saksan liittotasavallalle ja tuoreen lihan leikkaamisessa noudatettavista vastaavista terveysvaatimuksista.
6.
Komission päätös 88/235/ETY (14), tehty 7 päivänä maaliskuuta 1988, poikkeusluvan myöntämisestä Tanskalle ja tuoreen lihan leikkaamisessa noudatettavista vastaavista terveysvaatimuksista.
7.
Komission päätös 88/363/ETY (15), tehty 13 päivänä kesäkuuta 1988, poikkeusluvan myöntämisestä Yhdistyneelle kuningaskunnalle ja tuoreen lihan leikkaamisessa noudatettavista vastaavista terveysvaatimuksista.
8.
Komission päätös 90/30/ETY (16), tehty 10 päivänä tammikuuta 1990, poikkeusluvan myöntämisestä Espanjalle ja tuoreen lihan leikkaamisessa noudatettavista vastaavista terveysvaatimuksista.
9.
Komission päätös 90/31/ETY (17), tehty 10 päivänä tammikuuta 1990, poikkeusluvan myöntämisestä Ranskalle ja tuoreen lihan leikkaamisessa noudatettavista vastaavista terveysvaatimuksista.
10.
Komission päätös 90/469/ETY (18), tehty 5 päivänä syyskuuta 1990, poikkeusluvan myöntämisestä Italialle ja tuoreen lihan leikkaamisessa noudatettavista vastaavista terveysvaatimuksista.
11.
Komission päätös 90/514/ETY (19), tehty 25 päivänä syyskuuta 1990, henkilöstön lääkärintarkastuksia koskevan Tanskan esittämän suunnitelman antamien takeiden riittävyyden hyväksymisestä.
12.
Komission päätös 92/92/ETY (20), tehty 9 päivänä tammikuuta 1992, elävien simpukoiden lähettämöiden ja puhdistamoiden varusteita ja rakennetta koskevista vaatimuksista, joista voidaan myöntää poikkeuksia.
13.
Komission päätös 93/140/ETY (21), tehty 19 päivänä tammikuuta 1993, kalastustuotteiden silmämääräistä tarkastusta koskevista menettelytavoista mahdollisten loisien havaitsemiseksi.
14.
Komission päätös 94/14/EY (22), tehty 21 päivänä joulukuuta 1993, niiden yhteisön laitosten luettelosta, joille on myönnetty väliaikainen ja rajoitettu poikkeus tuoreen lihan tuotantoa ja kaupan pitämistä koskevista yhteisön erityisistä terveysmääräyksistä.
15.
Komission päätös 94/92/EY (23), tehty 17 päivänä helmikuuta 1994, merellisiä biotoksiineja käsittelevän yhteisön vertailulaboratorion toimintaan myönnettävästä yhteisön taloudellisesta tuesta. (Laboratorio del Ministerio de Sanidad y Consumo, Vigo, Espanja.)
16.
Komission päätös 94/356/EY (24), tehty 20 päivänä toukokuuta 1994, neuvoston direktiivin 91/493/ETY soveltamista koskevista yksityiskohtaisista säännöistä kalastustuotteiden sisäisten terveystarkastusten osalta.
17.
Neuvoston päätös 94/371/EY (25), tehty 20 päivänä kesäkuuta 1994, tietyntyyppisten munien markkinoille saattamista koskevista erityisistä terveysvaatimuksista.
18.
Komission päätös 94/383/EY (26), tehty 3 päivänä kesäkuuta 1994, muihin kuin rakenteeltaan ja tuotantokapasiteetiltaan teollisiin lihavalmisteita valmistaviin laitoksiin sovellettavista perusteista.
19.
Komission päätös 94/837/EY (27), tehty 16 päivänä joulukuuta 1994, neuvoston direktiivissä 77/99/ETY tarkoitettujen uudelleenpakkauskeskusten hyväksyntää koskevien erityisten edellytysten ja niistä peräisin olevien tuotteiden merkintää koskevien sääntöjen vahvistamisesta.
20.
Komission päätös 95/149/EY (28), tehty 8 päivänä maaliskuuta 1995, TVB-N:n (emäksinen haihtuva kokonaistyyppi) raja-arvoista tiettyjä kalastustuotteiden luokkia varten sekä käytettävistä määritysmenetelmistä.
21.
Komission päätös 95/165/EY (29), tehty 4 päivänä toukokuuta 1995, yhdenmukaisten perusteiden vahvistamisesta poikkeusten myöntämiseksi tietyille maitopohjaisia tuotteita valmistaville laitoksille.
22.
Komission päätös 96/536/EY (30), tehty 29 päivänä heinäkuuta 1996, sellaisia maitopohjaisia tuotteita, joiden osalta jäsenvaltiot voivat myöntää yksittäisiä tai yleisiä poikkeuksia neuvoston direktiivin 92/46/ETY 8 artiklan 2 kohdan mukaisesti, koskevan luettelon laatimisesta ja näiden tuotteiden valmistukseen sovellettavien poikkeusten luonteesta.
23.
Komission päätös 96/658/EY (31), tehty 13 päivänä marraskuuta 1996, tukkukaupoissa sijaitsevien laitosten hyväksymisen erityisedellytyksistä.
24.
Komission päätös 98/470/EY (32), tehty 9 päivänä heinäkuuta 1998, neuvoston direktiivin 89/662/ETY soveltamista koskevista yksityiskohtaisista säännöistä eläinlääkärintarkastusten olennaisista tiedoista.
25.
Komission päätös 2001/471/EY (33), tehty 8 päivänä kesäkuuta 2001, terveyttä koskevista vaatimuksista tuoreen lihan tuotannossa ja markkinoille saattamisessa annetun direktiivin 64/433/ETY ja terveyttä koskevista ongelmista tuoreen siipikarjanlihan kaupassa annetun direktiivin 71/118/ETY mukaisissa laitoksissa suoritettavia yleisen hygienian säännöllisiä tarkastuksia koskevista säännöistä.
26.
Komission päätös 2002/225/EY (34), tehty 15 päivänä maaliskuuta 2002, neuvoston direktiivin 91/492/ETY täytäntöönpanoa koskevien yksityiskohtaisten sääntöjen vahvistamisesta simpukoissa, piikkinahkaisissa, vaippaeläimissä ja merikotiloissa esiintyvien tiettyjen merellisten biotoksiinien enimmäismäärien ja määritysmenetelmien osalta.
27.
Komission päätös 2002/477/EY (35), tehty 20 päivänä kesäkuuta 2002, kolmansista maista tuotavaa tuoretta lihaa ja tuoretta siipikarjanlihaa koskevista kansanterveysvaatimuksista ja päätöksen 94/984/EY muuttamisesta.
28.
Komission päätös 2003/380/EY (36), tehty 22 päivänä toukokuuta 2003, neuvoston direktiiviä 64/433/ETY koskevan poikkeuksen myöntämisestä Ruotsille ja tuoreen lihan leikkaamisessa noudatettavista vastaavista terveysvaatimuksista.
29.
Komission päätös 2003/774/EY (37), tehty 30 päivänä lokakuuta 2003, tiettyjen käsittelyjen hyväksymisestä patogeenisten mikro-organismien kehittymisen estämiseksi simpukoissa ja merikotiloissa.
2 artikla
Tämä päätös on osoitettu kaikille jäsenvaltioille.
Tehty Brysselissä 6 päivänä marraskuuta 2006.

Labels: 11
17
0
3
15